PLANB ซื้อกิจการ “เดอะวันพลัส” รุกสื่อโฆษณาผ่านจอ LCD ในสนามบิน
PLANB ซื้อกิจการ “เดอะวันพลัส” ลุยสื่อโฆษณาผ่านจอภาพ LCD Monitor รวมทั้งสิ้น 142 จอภาพที่ติดตั้งใน 6 ท่า อากาศยานทั่วประเทศ ได้แก่ สุวรรณภูมิ ดอนเมือง ภูเก็ต เชียงใหม่ หาดใหญ่ และเชียงราย
11 ธ.ค. 2558

บริษัท แพลน บี มีเดีย จำกัด (มหาชน) หรือ PLANB ระบุว่า ที่ประชุมคณะกรรมการบริษัทครั้งที่ 12/2558 เมื่อวันที่ 9 ธ.ค.58 ได้มีมติอนุมัติการลงทุนของบริษัท มาสเตอร์ สแตนดาร์ด ดิสเพลย์ จำกัด บริษัทย่อยซึ่งบริษัทถือหุ้นในสัดส่วนร้อยละ 100 ให้เข้าทำการซื้อหุ้นของบริษัท เดอะวันพลัส จำกัด ในอัตราส่วนร้อยละ 99.99 ของจำนวนหุ้นทั้งหมด
โดยบริษัท เดอะวันพลัส จำกัดเป็นผู้ประกอบกิจการด้านสื่อโฆษณาโดยได้รับอนุญาตให้ประกอบกิจการเผยแพร่สื่อโฆษณาผ่านจอภาพ LCD Monitor รวมทั้งสิ้น 142 จอภาพ ที่ติดตั้งใน 6 ท่า อากาศยานทั่วประเทศ ได้แก่ สุวรรณภูมิ ดอนเมือง ภูเก็ต เชียงใหม่ หาดใหญ่ และเชียงราย และกำลังอยู่ระหว่างการติดตั้งเพิ่มเติมอีกจานวน 11 จอภาพ ทุนจดทะเบียน 17,000,000 บาท ชำระหุ้นแล้ว 17,000,000 บาท (170,000 หุ้น จาก จานวน 170,000 หุ้น ที่ราคา 100 บาทต่อหุ้น)
มูลค่าการลงทุน 20,000,000 บาท คิดเป็นราคา 117.65 บาทต่อหุ้น ซึ่งเป็นราคาที่ได้ตกลงกันจากผลประกอบการที่ผ่านมา ทั้งนี้ การลงทุนดังกล่าวมีแหล่งเงินทุนมาจากเงินสดจากการดำเนินงาน
ทั้งนี้ ผลประโยชน์ที่คาดว่าจะได้รับเพื่อขยายธุรกิจสื่อโฆษณานอกที่อยู่อาศัย โดยเฉพาะสื่อโฆษณาในท่าอากาศยานให้ครอบคลุมในท่าอากาศยานอื่นๆ ทั่วประเทศ เพิ่มเติมจากปัจจุบันซึ่งบริษัทให้บริการเฉพาะในท่าอากาศยานสุวรรณภูมิ